Un elfo domestico se presienta en a casa d'os tíos d'Harry antis de prencipiar o suyo segundo anyo en a escuela; a creyatura le advierte que no torne a o colechio ya que i hai un complot pa causar caos y muertes an Harry se veyerá embrecau. A Camera Secreta ye ubierta y dimpués d'ixo quantos alumnos sufren atentaus sin que o responsable de ditos ataques pueda estar identificau, pero os docents saben que a situación no ye nueva y que ye relacionada con a leyenda fundacional d'o mesmo instituto. Harry, chunto a os suyos amigos Hermione y Ron, s'enfrontina a un misterio que mete en periglo la continidat de l'instituto Hogwarts –un feito semellant que heba succediu 50 anyos dezaga– y descubre mas sobre o pasau de lord Voldemort gracias a o suyo diario personal.